Къэбэрдей-Балъкъэр Республикэм и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Театрым и дунейпсо махуэм теухуа и хъуэхъу
ПщIэ зыхуэсщI ныбжьэгъухэ!
Театрым и дунейпсо махуэмкIэ си гуапэу сынывохъуэхъу.
А махуэшхуэр актёр IэщIагъэм ирилажьэхэм, зи гъащIэ псор театрым пызыщIахэм я мызакъуэу, гъуазджэм дихьэх цIыху куэдми я гуфIэгъуэщ. Ди республикэм театрым ехьэлIа хабзэ хьэлэмэтхэр щыIэщ икIи дэ сценэм зэфIэкIышхуэ яIэу ита цIыху цIэрыIуэхэм дрогушхуэ. Творческэ зэфIэкIышхуэ зыбгъэдэлъ ди театрхэм куэд хащIыхь цIыхухэр фIым, дахагъэм, гурылъ къабзэхэм, фIылъагъуным хуэгъэсэным.
Дызэрыт гъэр Театрым и илъэсу Урысейм щагъэуващ. Абы Къэбэрдей-Балъкъэрым и щэнхабзэ гъащIэр нэхъри зэригъэдэхэнум, сценэм гъэунэхуныгъэщIэхэр къыщызэгъэпэщыным икIи художественнэ къару зэхэлъ спектаклхэр гъэувыным дызэрыхуишэнум шэч къытесхьэркъым.
Фи IэщIагъэм фызэрыхуэпэжым икIи абы пыщIа гугъуехь псори нэгъэсауэ къызэрызэвнэкIым папщIэ фIыщIэ фхузощI. Узыншагъэбыдэ, ефIэкIуэныгъэ, творческэехъулIэныгъэхэмрэтегушхуэныгъэрэфиIэну си гуапэщ.
